মুহাম্মাদ
আনুমানিক ৫৭০ খ্রিস্টাব্দে (হস্তিবর্ষ) মক্কা নগরীতে জন্ম নেওয়া মুহাম্মাদ মাতৃগর্বে থাকাকালীন পিতা হারা হন শিশু বয়সে মাতাকে হারিয়ে এতিম হন এবং প্রথমে তাঁর পিতামহ আবদুল মোত্তালিব ও পরে পিতৃব্য আবু তালিবের নিকট লালিত পালিত হন। হেরা পর্বতের গুহায় ধ্যানমগ্ন থাকার পর ৪০ বছর বয়সে তিনি নবুওয়াত লাভ করেন। জিবরাইল এই পর্বতের গুহায় আল্লাহর তরফ থেকে তাঁর নিকট ওহী নিয়ে আসেন। তিন বছর পর ৬১০ খ্রিস্টাব্দে মুহাম্মাদ প্রকাশ্যে ওহী প্রচার করেন, এবং ঘোষণা দেন "আল্লাহ এক" ও তাঁর নিকট নিজেকে সঁপে দেওয়ার মধ্যেই জাগতিক কল্যাণ নিহিত, এবং ইসলামের অন্যান্য পয়গম্বরদের মত তিনিও আল্লাহর প্রেরিত দূত।
ইবনে ইসহাক
মুহাম্মাদ ইবনে ইসহাক ইবনে ইয়াসার ইবনে খিয়ার (; কিছু সূত্র অনুসারে, ইবনে খাব্বার, অথবা কুমান, অথবা কুতান, অথবা সহজভাবে "ইবনে ইসহাক"', ابن إسحاق, অর্থ "ইসহাকের ছেলে"; ৭৬৭ অথবা ৭৬১ তে মৃত্যুবরণ করেন) হলেন একজন আরব মুসলিম ইতিহাসবিদ এবং ধর্মীয় জীবনী লেখক। তিনি ইসলামিক নবী মুহাম্মাদ সম্পর্কে মৌখিকভাবে প্রচলিত বর্ণনাসমূহ একত্রীকরণ করে নবী মুহাম্মাদের একটি জীবনী সংকলন রচনা করেন যা ইসলামি তথ্যসূত্রের ইতিহাসে অদ্দবধি অত্যন্ত গুরুত্বপূর্ণ।